Spagettilanish
Astrofizikada spagettilanish (baʼzan noodle effekti deb ataladi) — bu juda kuchli, bir hil boʻlmagan tortishish maydonida jismlarning vertikal choʻzilishi va gorizontal tarzda uzun ingichka shakllarga (spagetti kabi) siqilishi. Bunga haddan tashqari gelgit kuchlari sabab boʻladi. Eng ekstremal holatlarda, qora tuynuk yaqinida choʻzish va siqish shunchalik kuchliki, hech qanday ob’ekt unga qarshi tura olmaydi. Kichkina hududda gorizontal siqish vertikal choʻzilishni muvozanatlashtiradi, shunda spagettilangan kichik ob’ekt hajmida aniq oʻzgarishlarga duch kelmaydi. Stiven Xoking qora tuynuk hodisasi gorizontidan oʻtayotganda boshdan oyoqgacha tortishish gradienti (tortishish kuchidagi farq) tomonidan „spagetti kabi choʻzilgan“ xayoliy kosmonavtning parvozini tasvirlab berdi. Buning sababi shundaki, singularlik tomonidan taʼsir qiladigan tortishish kuchi tananing bir uchida boshqasiga qaraganda ancha kuchliroq boʻladi. Agar kimdir qora tuynukga oyoqlari bilan birinchi boʻlib tushib qolsa, ularning oyoqlaridagi tortishish boshiga qaraganda ancha kuchliroq boʻlib, odam vertikal ravishda choʻzilib ketishiga olib keladi. Shu bilan birga, tananing oʻng tomoni chapga, chap tomoni esa oʻngga tortilib, odamni gorizontal ravishda siqadi Biroq, „spagetifikatsiya“ atamasi bundan ancha oldin paydo boʻlgan. Yulduzning spaghetifikatsiyasi birinchi marta 2018-yilda tadqiqotchilar tomonidan Yerdan taxminan 150 million yorugʻlik yili uzoqlikda toʻqnashayotgan bir juft galaktikani kuzatgan holda suratga olingan.